
Dresaţi să-l „uite” pe Albini 


Motto: „Oricine priveş- 
te realitatea în faţă înțelege 
că vom intra curând într-o 
fază a Istoriei Universale 
când niciuna din libertăţile 
pe care abia apucasem să le 
cunoaştem nu va mai fi po- 
sibilă... Trebuie, deci, să ne 
pregătim de pe acum ca să 
putem supravieţui în insti- 
tuţiile societăţii de mâine... 
Poeziile recitate altfel decât 
am fost învăţaţi, meditații, 
rugăciuni interioare, exerci- 
ţii de respiraţie şi de vizu- 
alizare, pot deveni tehnici 
de evadare”. (Mircea Eliade, Novăsprezece trandafiri, Paris, 
Ethos, 1980, Bucureşti, 1991, p.177). 


La şaptezecişidoi de ani, Mircea Eliade prevăzuse că 
„întreaga omenire este ameninţată să supraviețuiască în sti- 
lul „, 1984”. Acest binecunoscut „stil” nu înseamnă doar tota- 
lul control al indivizilor, din ce în ce mai lesne de realizat în 
lumea digitală, dar şi adoptarea religiilor politice, incluzând 
câteva „„isme” (printre care şi gnosticismul anticreştin) alături 
de un comunism reşapat spre evitatea punerii în discuţie a 
crimelor totalitarismului marxist. 

Impresionat de sălbăticia revoluţiei „culturale” chineze 
când suflul revoluţiei sfărâmase degete de mari pianiști, acade- 
micianul Mircea Eliade scrisese în 1971 povestirea Uniforme 
de general (vezi Isabela Vasiliu-Scraba, Staul-inchisoare şi 
artistul adevărat). În ea actorul de geniu Ieronim Thanase 
apare ca retras din noua lume adusă de tancurile sovietice 
spre a putea să-şi practice meseria în particular, departe de 
spectatorii care-l ovaţionaseră odinioară pe marile scene ale 
capitalei. 

După trei ani renumitul savant repune problema cultu- 
rii în statele totalitare, reluând personajul leromin Thanase 
şi decorul casei Calomfireştilor aflată în ruină. Actorul, de 
astă dată, afişează ruperea sa de trecutul familiilor boiereşti 
Antim-Calomfir-Thanase declarându-şi disponibilitatea pen- 
tru un viitor trăit liber în cirumstanţe istorice oricât de tragice. 
Fiindcă aceeaşi lumină dumnezeiască este ascunsă pretutin- 
deni, în toate lucrurile. Prezentul suprapus peste un trecut 
ca matcă a apuselor civilizaţii, apare în maiestoasa lumină a 
Ierusalimului ceresc de la sfârșitul povestirii. Imagine pe care 
are certitudinea că nu e singurul care-o văzuse: „Nu simţise 
când încetase ploaia şi se ridicase negura înecăciosă şi ce- 
rul se limpezise, înălțându-se şi parcă totodată adâncindu-se. 
Privea înfrigurat lumina, tot mai puternică, tot mai sclipitoa- 
re, care se răspândea deasupra orașului, prefăcând clădirile 
imense în cristale, asemenea unor nesfârşite flăcări de aur şi 
pietre scumpe. Cristalele se înălțau. Apropiindu-se unui de 
altul, contopindu-şi pe nesimţite vâlvătaia.” (Mircea Eliade, 
Incognito la Buchenwald) 

După alţi câţiva ani a imaginat un nou mini-roman 
(Nouăsprezece trandafiri) axat şi el pe ideea că libertatea 
absolută rămâne posibilă îndiferent de presiunea societăţii 
totalitare asupra individului. „Ciclurile temporale sunt din ce 
în ce mai scurte” — notase Mircea Eliade pe 5 februarie 1978 
—, „ciclul geologic, biologic (viaţa speciilor), istoric (durata 
culturilor), individual (persoana umană). Dar numai omul în- 
ţelege despre „ce este vorba”. Şi numai el se poate elibera de 
timp” (M.E.). În povestirea începută în vara lui 1978 reapare 
actorul de geniu leronim Thanase, de astă dată într-un scaun 
cu rotile. Cum explică Eliade, actorul-regizor ajunsese pe ju- 
mătate paralizat, probabil de la un rol jucat neîndemânatic, 
în orice caz într-un moment pe care îl uitase. „Uitarea” lasă o 
portiţă deschisă spre vindecare pe calea anamnezei, după doi 
ani de certă invaliditate. 

Din punctul de vedere al realităţii de văzut şi pipăit, pa- 
ralizia lui leronim marca poate viețuirea într-un regim poli- 
țienesc lăsându-și urmele adânc încrustate în unele trupuri, 
precum se întâmplase şi cu părintele Calinic din Cele Trei 
Graţii. Căci nelipsitul Albini, anchetatorul comunisto-secu- 
rist care acum îl pândea din umbră pe semi-paralizatul regizor 
Ieronim Thanase, îl talonase şi pe invalidul călugăr Calinic 
până acesta a murit (vezi Isabela Vasiliu-Scraba, Suprema 
inițiere a lui Zalomit). 

În Nouăsprezece trandafiri, Albini se deplasează la locu- 
inţa plagiatorului Anghel Pandele, scriitor ce se aprovizionea- 
ză de la Gospodăria de Partid, are secretar personal, limuzină 
la scară şi menajeră. Desemnat — precum Cărtărescu după 
1990 — ca „cel mai mare scriitor român în viaţă”, Pandele pu- 
blică fără jenă, sub numele lui, un eseu asupra teatrului scris 
de regizorul Ieronim Thanase, având prudenţa de a trage la 
xerox zece exemplare din volumul de teatru nedistribuit pe 
piaţa cărții. 

Pentru Gheorghe Glodeanu, care-l trece cu vederea pe 
Albini, autorul /ntroducerii la o dramaturgie posibilă ar fi 


(despre 7/9 trandafiri, de Mircea Eliade) 


chiar Pandele (vezi Mircea Eliade. Poetica fantasticului şi 
morfologia romanului existenţial, 1997, p.177). Dovadă că 
n-a înaintat cu lectura nici până la jumătatea mini-romanului 
de 192 de pagini. Căci motivaţia plagiatului ca şi presupusa 
dezvăluire (la o a doua ediţie) a adevăratului autor se putea 
citi la p.77. 

Până să-şi reînnoiască inspiraţia atât prin contactul cu 
tineri actori cât şi prin plagierea lui Ieronim, romancierul de 
61 de ani era vag menţinut în atenţia publică de re-editarea la 
nesfârşit a unui roman de succes din tinereţe, urmând a i se 
publica şi Memoriile. Imagine a scriitorului de mare succes 
într-un stat totalitar, Anghel Dumitru Pandele ar fi un fel de 
I.D. Suchianu, sau alt învârtit al regimului comunist precum 
Mihai Ralea, după cum îl definise Eliade pe Maestru Pandele, 
artist emerit al poporului, academician şi candidat al Statului 
român la Premiul Nobel. 

Cu ocazia vizitei făcută la domiciliul scriitorului, 
Emanoil Albini o înfăţişează secretarului Eusebiu Damian pe 
Niculina ca pe un mare pericol producător de haos în stuctu- 
rile de vârf ale regimului totalitar. Dacă talentata, erudita şi 
frumoasa actriţă născută dintr-o boieroaică şi un tipograf s-ar 
fi culcat în dreapta şi în stânga pentru obţinerea de roluri şi de 
premii, ar fi fost probabil copleşită de toate onorurile și n-ar fi 
atras asupra ei mânia mocnită a poliţiei politice. 

Nici Albini —,un fanatic al Instituţiei” cum îi scrisese 
Eliade lui Matei Călinescu pe 17 martie 1979 — n-ar fi recurs 
la scenarita de inspiraţie gnostică, din care reieșea cum nu se 
poate mai clar că dorinţa Sophiei (din gnoza lui Valentin) de 
a-l cunoaşte pe Dumnezeu Tatăl a atras după sine toate relele 
din lume. Pentru că Niculina, la un an după ce-i murise mama, 
începuse în 1961 a-şi căuta tatăl, fost prizonier în Uniunea 
Sovietică repatriat în 1950, probabil rearestat (cum s-a întâm- 
plat cu eroul de la Stalingrad, Aurel State) şi, cine ştie, poate 
chiar omorât după gratii, fără ca familia să fie anunţată de 
moartea lui. Securistul Albini, deşi-l ştia plecat pe Maestrul 
Anghel Pandele, vine totuși ca să-l atenţioneze (prin secre- 
tarul-dactilograf) asupra pericolului pe care îl putea constitui 
frecventarea regizorului Ieronim Thanase şi a Niculinei logo- 
dită cu Laurian Serdaru. 

Tot Albini a fost „Marele inchizitor” din nuvela Pelerina 
compusă în 1975, a cărui interpretare am intitulat-o Pelerina 
lui Eliade, sau Scenarita ca formă securisto-comunistă a te- 
oriei conspirației. În jurul aceluiaşi personaj-sursă de închi- 
puite scenarii conspiraţioniste şi-a structurat academicianul 
Mircea Eliade şi acţiunea de tip poliţist din povestirea Dayan, 
terminată în 1980 (vezi Isabela Vasiliu-Scraba, Dayan, sau, 
Transparenţa matematică a realității sacralizată de paşii lui 
isus) . 

Pasionatul de gnosticism din Nouăsprezece tranda- 
firi nu-l citeşte însă pe Hans Jonas, conspectat de turnătorul 
Culianu în licenţa obţinută la Milano. Anchetatorul Albini par- 
cursese cartea filosofului Hans Leisegang (Die Gnosis, 1924), 
apărută câţiva ani mai înainte. Ajuns prima dată în SUA cu 
o bursă obţinută de Distinguished Service Professor Mircea 
Eliade, comunistul loan P. Culianu s-a grăbit să ducă lucrarea 
sa de licenţă universitarului Hans Jonas în speranţa (dovedită 
deșartă) că-l va lua ca asistent (vezi Şerban C. Andronescu, 
A fost loan Petru Culianu, „discipolul lui Mircea Eliade ?). 
Din acea primă descindere de două luni în America datorată 
întrutotul savantului Mircea Eliade (care-i plătise şi drumul 
dus-întos), au rămas foile unei penibile anchete-interviu de 
perspectivă comunisto-securistă, amestecate cu vagi conspec- 
te dovedindu-i incapacitatea de a urmări literatura eliadescă. 

După ce parcursese în manuscris nuvela Pelerina din 
1975, fostul comunist Matei Călinescu a reținut şi el lucru- 
rile care-i erau foarte familiare, precum clişeele ideologice 
din ziarul partidului unic care fac să semene între ele toate 
numerele „Scânteii” (Mircea Eliade. Corespondenţă, vol. IV, 
Criterion Publishing, 2007, p. 253). Personajul Albini din 
Pelerina devenise nesemnificativ pentru Matei Călinescu. Era 
şi el, ca şi Culianu, dresat să „uite” crimele regimului impus 
în România de oamenii lui Stalin. Nici când citește nuvela 
Dayan, Matei Călinescu nu-l vede pe securistul Albini pe ca- 
re-l împinge în spatele imaginarului conflict dintre gândirea 
politică şi gândirea mitică. Parcă l-ar fi „ghicit în avans” pe 
comentatorul care scria de cei care „trăind doar în planul rați- 
unii practice, se îndoiesc de existența miticului”. (Postfaţă la 
vol. Mircea Eliade, Integrala prozei fantastice. La unbra unui 
crin, pp. 372-373). 

Romanul Nouăsprezece trandafiri, dedicat Ilenei şi lui 
loan Cușa, a fost trimis de Mircea Eliade pe 7 martie 1979 
unei traducătoare în germană, ceea ce i-a dat prilejul să con- 
state mai apoi că literatura sa „place şi se vinde în spaniolă şi 
în germană”. S-ar fi vândut ea şi în totalitarismul comunist, 
dacă cele 30.000 sau 60.000 de exemplare din volumul de 
nuvele intitulat În curte la Dionis (Cartea Românească, 1981) 
volum „tras pe hârtie proastă cu cerneală cenuşie” (M.E.) ar fi 
ajuns în librării. Ceea ce e foarte posibil că nu s-a întâmplat: 
„Cartea costă 27 de lei, dar nu se găseşte; librarii au vândut-o 
pe sub tejghea. La bursa neagră... a ajuns 300 de lei” notase 


autorul în vara lui 1981 (vezi M.E., Jurnal, 23iulie 1981). 
Presupunând (pe bună dreptate) că editorii comuniști vor in- 
terveni cu foarfeca cenzurii, cum s-a şi întâmplat cu textul 
povestirii O fotografie veche de 14 ani (p.56 şi p.63), fai- 
mosul savant adaugă: „n-am timp să verific dacă au respectat 
originalul” (vezi Isabela Vasiliu-Scraba, Harismele Duhului 
Sfânt şi Fotografia de 14 ani). 

Academicianul Mircea Eliade îi scrisese în primă- 
vara anului 1979 lui Matei Călinescu, depășit de subtilita- 
tea mini-romanului Nouăsprezece trandafiri, că într-un stat 
dictatorial există deja o societate invizibilă şi invulnerabilă. 
Foarte probabil se gândise la performanţele atinse de Sergiu 
Al-George, a cărui evoluţie spirituală s-a întâmplat „sub ocu- 
paţie comunistă” cum definise Vasile Băncilă epoca de după 
război. Comunistului trimis să ocupe la Bloomington un post 
de lector de română îi mai explicase pe 19 martie 1979 că 
„invulnerabilitatea” celor câțiva se datorează felului complet 
schimbat de a-şi trăi viaţa. Metamorfoza lor ar semăna într-un 
fel cu dispariţia doctorului Zerlendi, sau a oricărui yoghin 
care s-a făcut nevăzut, adică prezenţa sa în lumea fizică a de- 
venit irecognoscibilă pentru muritorii de rând. 

Interesantă este şi precizarea după care „dispariţia” nu 
se petrece nici în Muntele Sfânt al ortodocșilor (Muntele 
Athos) şi nici pe undeva prin Himalaya. Miracolul s-ar pe- 
trece chiar în „Statul-închisoare” (M. Eliade), acolo unde, în 
decembrie 1950 s-a produs bilocaţia Părintelui Arsenie Boca, 
prezent atât în lagărul de exterminare a Canalului Dunărea- 
Marea Neagră, cât şi la înmormântarea mamei sale, la sute de 
kilometrii distanță. 

„Ca toți românii conştienţi de destinul României, mi- 
am găsit şi eu modelul şi consolarea în Miorița: singurul răs- 
puns pe care-l putem da nenorocului istoriei este răspunsul 
Ciobanului: El vorbeşte de Nunta cosmică, noi creăm în ciuda 
condamnării la moarte. Şi creăm cu o încredere în viitor şi la o 
scară mondială (Hasdeu, Iorga, Blaga), de parcă am fi moşte- 
nitorii Imperiului Britanic” (Mircea Eliade, 19 martie 1979). 

In volumul De Ja Zamolxis la Genghis-Han, titlul ca- 
pitolului cu noua hermeneutică a baladei Miorița fusese 
Teroarea istoriei şi răspunsul păstorului. Ldeea principală era 
că dezastrele istorice au putut fi la noi suportate cu ajutorul 
creştinismului cosmic românesc. Cosmosul sanctificat de pa- 
şii lui lisus permitea regăsirea sporadică a lumii „încărcată 
de virtuțile şi frumuseţile” de care o despuiaseră năvălitorii. 
Mircea Eliade mai face subtila remarcă după care acceptarea 
destinului nu trădează pasivitate, pesimism sau optimism, mai 
ales când e vorba de o revelaţie tragică. În cazul Mioriţei, 
„mesajul îl constituie voinţa păstorului de a schimba sensul 
destinului său... el preface nenorocul care-l condamnă la 
moarte într-un mister al tainei nunţii maiestos şi feeric... care 
îi permite să triumfe asupra propriului destin”. În ceremoni- 
ile de nuntă postume exista deja întreg repertoriul de gesturi, 
imagini şi simboluri. Toate apar însă transigurate în fabuloasa 
viziune a nunţii mioritice de structură cosmică. 

Dresaţii ideologiei comuniste, când aud de Miorița, 
cântă refrenul cu thanatofilia şi resemnarea, cum a făcut şi 
lectorul de română de la Bloomington, Ca să accepte inter- 
pretarea eliadescă, el ar fi trebuit să accepte premisa referi- 
toare la „teroarea istoriei”, premisă respinsă cvasi-automat de 
toţi cei ce se auto-iluzionează că lumea începe odată cu ei. 
Matei Călinescu, după ce-i solicitase autorului un exemplar 
din Zalmoxis, s-a apucat de sterile speculaţii, dovedind că n-a 
priceput o iotă din noua hermeneutică a Mioriței. 

Pe 15 aprilie 1973, trimisul stăpânirii înşira platitudini 
cu aer de mare şi profund gânditor explicându-i academicia- 
nului Mircea Eliade că „moartea ciobanului mioritic e cu totul 
altfel decât ne-o putem imagina”, întrucât relaţia omului arha- 
ic cu moartea nu seamănă cu atitudinea în faţa morții a omului 
modern. şi pentru ca totul să culmineze cu o prostie cât el de 
mare, Matei Călinescu nu uită să scrie de o închipuită „luptă” 
a ciobanului cu destinul, o luptă pe care acesta ar fi deplasat-o 
în planul transistoric al semnificației. 

Nae Ionescu (în filozofie) şi Vasile Pârvan (în ştiinţa is- 
toriei) „au creat şcoli de lungă durată, școli de gândire, sensi- 
bilitate şi metodă de lucru”, scria Petre Pandrea în Memoriile 
mandarinului valah (vol.U, p.161). Mircea Eliade este el în- 
suși o dovadă a longevităţii Școlii de gândire inițiată de Nae 
Ionescu. Imensa creativitate a celui considerat „cel mai mare 
istoric al religiilor din sec.XX”, ca şi nivelul excepţional de 
ridicat al operei lui Mircea Eliade, atât cea de filozof al religi- 
ilor cât şi cea literară, stau şi azi ca un ghimpe în inima multor 
scriitori de stânga care-și datorează succesul totalitarismului 
comunist prelungit după 1990 prin rămânerea ideologilor cu 
putere de decizie pe poziţiile câştigate. Altfel spus, supravie- 
ţuirii „Ministerului Adevărului” coordonat de aceiași echipă 
şi înainte, şi după 1990, când un comunist francez se repezise 
a-i lua un interviu lui Leonte Răutu, cel supranumit „groparul 
culturii româneşti”. 


Isabela VASILIU-SCRABA 


